《六月十八日作》
宋代·李壁

三伏已过二，九夏欲宾秋。月林疏梧响，露圃幽花稠。

故人有晁子，高諠今前脩。胜地能馆我，衰疾于焉瘳。

山寂便午憩，井冽共晨滫。坟素共偃蹇，几杖亦夷犹。

嗟哉作田苦，斛水车轮抽。暮歌宛如笑，达旦不肯休。

新谷幸稍登，惧贻晚禾忧。安得荡尘𡏖，倒卷天河流。

生意浃万物，仁风扇九州。老馀亦苏醒，翛然脱笼囚。

眷言南山曲，仙袂追浮丘。

作者简介：李壁，《宋史》写作李璧，字季章，号石林，又号雁湖居士，谥文懿。眉之丹棱（今四川省眉山市丹棱县）人，南宋历史学家李焘之子，生于公元1157年（一说1159年），殁于1222年，享年65岁。